Antibodi punika biomolekul ingkang kasusun saking protéin lan dipunbentuk dados respons kaliyan kawontenan benda-benda asing ingkang boten dipunkehendaki ing salebeting salira kita. Benda-benda asing punika dipunsebat antigen. Manawi wonten ing benda-benda asing ingkang mlebet ing salebeting salira dipunbetahaken 10-14 dinten kanggé mbentuk antibodi. Antibodi dipunasilaken déning limfosit B utawi sel-sel B. Antibodi dipun-ginakaken kanggé netralaken utawi ngajuraken antigen ingkang mlebet ing salebeting salira. Saben detik sakiwa-tengené 2.000 molekul antibodi dipunproduksi déning sel-sel B. Salah satunggaling tuladha prekawis ingkang nglibataken antibodi inggih punika manawi kulit kita kena infeksi amargi luka mila badhé timbul nanah. Nanah punika limfosit utawi sel-sel B ingkang mati sasampunipun berperang nglawan antigen.